"După 12 ani de jucat pentru România, a venit momentul să îmi anunț oficial retragerea din echipa națională de FED Cup. La 16 ani și 14 zile am jucat primul meci, fiind și astăzi cea mai tânăra debutantă din istoria țarii noastre!

Am reprezentat cu mândrie și onoare tricolorul de fiecare dată când am avut ocazia! Simt că mi-am făcut datoria și acum este momentul să predau ștafeta noii generatii!

Aș vrea să mulțumesc cu această ocazie colegelor de echipă, Federației, căpitanilor, antrenorilor și celor care au pus umărul la succesul nostru! Dar mai ales românilor care m-au susținut atât de frumos de-a lungul anilor!", a fost mesajul postat de Sorana pe contul său de Facebook.

Sorana Cîrstea a jucat în total în 29 de meciuri în FED Cup, la simplu și la dublu, bifând 16 victorii și 13 înfrângeri.

Vezi și: FOTO Alexander Zverev a fost surprins cu o jucătoare de 21 de ani! Imagini HOT de pe plajă